Den Vest-Sjællandske Avis, 1835-05-19
J Henseende til det russiske Folks Skikke og Sædvaner ere mange Forandringer gaaede for sig siden Peter den Førstes Tid. Jblandt andet har Omgangen imellem begge Kiøn i de sidste 50 Aar langt mere nærmet sig de europæiske Skikke end man kunde forvente, førend hans Tid blev de Stores og Adelens Koner og Børn holdte under en streng Opsigt ligesom i de fleste asiatiske Lande. Fremmede maatte slet ikke faae dem at see, og med det andet Kiøn var alt Samqvem dem formeent: kun deres nærmeste Slægtninge maatte komme til dem, de maatte allene gaae i Kirke paa de store Festdage og det under streng Opsigt, og de maatte tillige være paa det strengeste tilslørede. – Det første Skridt til at mancipere de russiske Fruentimmere bestod i, at den Skik opstod blandt Damerne i Moskau, efter Maaltidet at aflægge et kort Besøg i Spisestuen, og at præsentere enhver af Giæsterne et Glas Nalivki (Liqueur). Naar de havde gjort dette, saa begave de sig strax tilbagetil deres Værelser. Undertiden naar Huus herren, vilde give sine Giæster et udmærket Beviis paa sin Agtelse, saa bad han dem om, i sin Nærværelse at hilse paa sin Kone og sine Døttre, sandsynligviis en Efterlignelse af den tydske Skik, at man paa begge Sider, selv Herren og Damen kysse hinanden paa Kinderne, og mange Tydskere havde nedsat sig i Moskau, som beboede et særskilt Qvarteer, som blev kaldet den tydske Sloboda. Zarens Gemalinde lod sig første Gang see offentligt, da Alexis Michaelowitsch foretog en Valfart til den hellige Sergius Kloster, omtrent 64 Verster norden for Moskau, ved hvilken Leilighed Zarinden ledsagede ham i en aaben Vogn; men Russerne vare dengang saalidet bekiendte med et saadant Syn, at de fleste Tilskuere, da de saae Zar inden kiøre forbie, af Forlegenhed sloge Øinene ned og vendte Ansigtet bort. Peter Zars ærgierrige Søster, Sophia, fulgte dette Exempel og talte offentligt, ikke allene med Statsministerne og de fremmede Gesandte; men selv med Officerene og Soldaterne af Strelitzernes Korps. – Da Peter den Store kom til Regieringen, saa søgte han, ved at foranstalte theatralske og andre Folkeforlystelser, bestandig meere at udvide den selskabelige Omgang imellem begge Kiøn, og i Aaret 1700 udstædte han selv en Ukas, hvorved det blev, saavel de gifte, som de ugifte Fruentimmer forbudt at lade sig see bedækkede med Slør ved offentlige Høitideligheder, som Vielser, Begravelser o. s. v.; desuden bleve Bojarerne med deres Koner og Døttre indbudte til Hoffet og hvorved Forlystelser og Feste fandt Sted paa europæisk Maneer; tillige befalte han dem at indfinde sig i europæisk Dragt. Disse Bestræbelser, for at emancipere det qvindelige Kion, ere blevne fortsatte af de følgende Regenter, og havt den bedste Fremgang En Levning af den gamle Skik findes kun i Kiøbmændenes huuslige Cireler inde i Landet, hvori det sieldent er Enker og ugifte Døttre tilladt at lade sig see af Fremmede, og naar det endog tillades, saa skeer det dog med en vis Ængstelighed. Jmidlertid formindskes med hvert Aar Skiægget og de lange Kioler blandt denne Klasse af det russiske Folk, og deres Sønner og Døttre komme stedse mere under de europæiske Skikkes Jndflydelse. De russiske Piger flette deres Haar i en Pidsk, som hænger ned af Ryggen paa dem og mod Enden er tilbunden med et Baand, som naaer ned til Randen af Sarafan eller Overkiolen; desuden binde de ofte et Baand af Silke, Haar, Guld eller Sølv omkring Panden. De sætte deres Haar i Lave med megen Smag; Landsbyepigerne flette om Sommeren, mange Blomster ind i dem. Saasnart Ægteskabs Ceremonien er forbie saa faae Pidskene deres Afskeed. Konerne bedække deres Hoveder, eftersom Formuen tillader det, med kostbart broderede Silke=Bomulds eller Lærreds Tøier. De mellemste og laveste Klasser holde det for vanærende naar en gift Kone lader sig see med blottet Hoved: allene hos de fornemmere Damer taales en Afvigelse derfra; dog skal den sidste Metropolit i Moskau, Platon, have givet en adelig Dame, som nærmede sig Alteret med blottet Hoved, en skarp Jrettesættelse i hele den christelige Menigheds Paahør.